pythainlp/thai-wiki-dataset-v4 huggingface dataset:
เอลิเนอร์ โรเซอเวลต์

แอนนา เอลิเนอร์ โรเซอเวลต์ (11 ตุลาคม ค.ศ. 1884 – 7 พฤศจิกายน ค.ศ. 1962) เป็นบุคคลสำคัญทางการเมือง นักการทูต และนักเคลื่อนไหวชาวอเมริกัน เธอเป็นสุภาพสตรีหมายเลขหนึ่งของสหรัฐตั้งแต่ ค.ศ. 1933 ถึง ค.ศ. 1945 ในระหว่างที่สามีของเธอคือประธานาธิบดีแฟรงคลิน ดี. โรเซอเวลต์ ดำรงตำแหน่งถึง 4 สมัย ทำให้เธอเป็นสุภาพสตรีหมายเลขหนึ่งที่ดำรงตำแหน่งยาวนานที่สุดของสหรัฐ จากนั้นโรเซอเวลต์ดำรงตำแหน่งเอกอัครราชทูตสหรัฐประจำสหประชาชาติตั้งแต่ ค.ศ. 1945 ถึง ค.ศ. 1952 และใน ค.ศ. 1948 เธอได้รับการปรบมือต้อนรับจากสมัชชาเมื่อมีการรับรองปฏิญญาสากลว่าด้วยสิทธิมนุษยชน ต่อมาประธานาธิบดีแฮร์รี เอส. ทรูแมน เรียกเธอว่า "สุภาพสตรีหมายเลขหนึ่งของโลก" เพื่อยกย่องความสำเร็จด้านสิทธิมนุษยชนของเธอ
เอลิเนอร์เป็นสมาชิกคนหนึ่งของตระกูลโรเซอเวลต์และตระกูลลิฟวิงสตันที่มีชื่อเสียง และเป็นหลานสาวของประธานาธิบดีทีโอดอร์ โรเซอเวลต์ เธอมีวัยเด็กที่ไม่มีความสุข โดยต้องทนทุกข์ทรมานกับการตายของพ่อ แม่ และน้องชายของเธอตั้งแต่อายุยังน้อย
เจอาร์ สายโคเบะ

เจอาร์ สายโคเบะ  เป็นหนึ่งในสามสายย่อยที่ถูกตั้งชื่อขึ้นมาบนเส้นทางรถไฟสายหลักโทไกโด ระหว่างสถานีโอซากะถึงโคเบะ และสายหลักซันโย ระหว่างสถานีโคเบะถึงฮิเมจิ ภายใต้การดำเนินการของบริษัทรถไฟญี่ปุ่นตะวันตก (เจอาร์ ตะวันตก)
ภาพรวม.
เจอาร์ สายโคเบะเป็นส่วนหนึ่งในโครงข่ายรถไฟในพื้นที่เคฮันชิง และเป็นชื่อเล่นที่ถูกตั้งขึ้นบนทางรถไฟสายหลักโทไกโดและซันโย ของเจอาร์ ตะวันตก ที่เชื่อมเมืองต่าง ๆ ตามแนวทะเลในเซโตะในจังหวัดเฮียวโงะ เริ่มเปิดการเดินรถบนสายโทไกโดระหว่างสถานีโอซากะ-โคเบะ ตั้งแต่ปี ค.ศ. 1874 ซึ่งนับว่าเป็นทางรถไฟที่เก่าแก่ที่สุดเป็นอันดับ 2 รองมาจากเส้นทางรถไฟสายโทไกโดระหว่างสถานีชิมบาชิ-โยโกฮามะ ขณะที่ช่วงการเดินรถระหว่างสถานีโคเบะ-ฮิเมจิ เริ่มเปิดการเดินรถในช่วงปี ค.ศ.1888 - 1889 โดยบริษัท Sanyo Railway 
สถานี.
รายชื่อสถานีเริ่มจากสถานีฝั่งตะวันออกไปทางตะวันตก<br>
●: รถไฟจอดสถานี
｜: รถไฟวิ่งผ่านสถานี
▲: รถไฟที่มุ่งหน้าไปทางตะวันออกไม่จอดสถานีดังกล่าวในตอนเช้า
○:รถไฟจอดเฉพาะวันธรรมดาตอนเช้าเท่านั้น
<templatestyles src="Reflist/styles.css" />
ลองวูดเฮาส์

ลองวูดเฮาส์  เป็นคฤหาสน์ในเซนต์เฮเลนาและที่ประทับสุดท้ายของนโปเลียน โบนาปาร์ต อดีตจักรพรรดิแห่งฝรั่งเศส ระหว่างที่พระองค์ถูกเนรเทศมายังเกาะเซนต์เฮเลนา ตั้งแต่วันที่ 10 ธันวาคม พ.ศ. 2358 จนกระทั่งสวรรคตในวันที่ 5 พฤษภาคม พ.ศ. 2364
ประวัติ.
ลองวูดเฮาส์ ตั้งอยู่ในเขตลองวูด บนที่ราบด้านรับลมของเกาะ ห่างจากเจมส์ทาวน์ ซึ่งเป็นเมืองหลวงของเกาะ 6 กิโลเมตร ลองวูด "เดิมเป็นฟาร์มของบริษัทอินเดียตะวันออก และต่อมาได้มอบให้รองผู้ว่าการเซนต์เฮเลนาเป็นจวนที่พักในชนบท" ฟาร์มแห่งนี้ถูกดัดแปลงเพื่อใช้เป็นที่ประทับของนโปเลียนในปี พ.ศ. 2358 โดยในภายหลังจากการสิ้นพระชนม์ รัฐบาลสหราชอาณาจักรได้ยอมรับถึงความไม่เพียบพร้อมของฟาร์มแห่งนี้ในการรับรองอดีตจักรพรรดิและผู้ติดตามของพระองค์ ได้มีการสร้างบ้านหลังใหม่เพื่อเป็นที่ประทับของนโปเลียนในบริเวณใกล้เคียงแต่พระองค์ไม่เคยได้ไปประทับ ในเดือนกุมภาพันธ์ พ.ศ. 2361 ผู้ว่าการเซอร์ฮัดสัน โลว์  เสนอให้ลอร์ดบาเทิสต์  ย้ายนโปเลียนไปที่โรสแมรีฮอลล์ ซึ่งเป็นบ้านที่ว่างและตั้งอยู่ในส่วนที่เอื้ออำนวยกว่าของเกาะ เป็นที่กำบังจากลมพายุและร่มรื่น ตามพระประสงค์ของนโปเลียน แต่จากการแสดงความเห็นในลอนดอนของนายพลกูร์โกด์  ทำให้ลอร์ดบาเทิสต์ ลงความเห็นว่าจะปลอดภัยกว่าถ้าให้นโปเลียนประทับอยู่ที่ลองวูด ซึ่งเป็นที่ซึ่งทำการหลบหนีได้ยากกว่า การสร้างบ้านหลังใหม่สำหรับพระองค์เริ่มขึ้นในเดือนตุลาคม พ.ศ. 2361 สามปีหลังจากการมาถึงเกาะของนโปเลียน
พินัยกรรมที่นโปเลียนเขียนที่ลองวูดเฮาส์ ได้รับการเก็บรักษาไว้ในหอจดหมายเหตุแห่งชาติฝรั่งเศส
หลังนโปเลียนสวรรคต.
หลังจากการสิ้นพระชนม์ของนโปเลียน ลองวูดเฮาส์ก็เปลี่ยนกลับไปเป็นของบริษัทอินเดียตะวันออกอีกครั้ง ต่อมาตกเป็นทรัพย์สินส่วนพระมหากษัตริย์และถูกนำมาใช้เพื่อการเกษตรกรรม รายงานการปล่อยปละละเลยไปถึงจักรพรรดินโปเลียนที่ 3 ซึ่งได้เจรจากับรัฐบาลสหราชอาณาจักรตั้งแต่ปี พ.ศ. 2397 เพื่อโอนลองวูดเฮาส์ให้กับฝรั่งเศส ต่อมาใน พ.ศ. 2401 ได้มีการโอนอาคารให้กับรัฐบาลฝรั่งเศส พร้อมด้วยที่ตั้งหลุมฝังพระศพของนโปเลียน  โดยมีมูลค่า 7,100 ปอนด์ ตั้งแต่นั้นเป็นต้นมาอสังหาริมทรัพย์ทั้งสองอยู่ภายใต้การควบคุมของกระทรวงการต่างประเทศฝรั่งเศส และมีตัวแทนรัฐบาลฝรั่งเศสอาศัยอยู่บนเกาะนี้รับผิดชอบในการจัดการทรัพย์สินทั้งสองแห่ง ในปี 2502 ได้มีการมอบทรัพย์สินแห่งที่สามคือไบรอาส์  ศาลาขนาดเล็กซึ่งนโปเลียนใช้ประทับในสองเดือนแรกขณะที่กำลังมีการเตรียมลองวูดเฮาส์ ให้แก่รัฐบาลฝรั่งเศสโดยเดมมาเบล บรูกส์ 
จากการทำลายของปลวก ทำให้ในช่วงคริสต์ทศวรรษ 1940 รัฐบาลฝรั่งเศสได้พิจารณาจะทำการรื้อถอนอาคารหลังนี้ ขณะที่บ้านหลังใหม่และบ้านของตระกูลบัลคอมบ์  ที่ไบรอาส์ ต่างก็ถูกทำลายลงในเวลานั้น แต่ลองวูดเฮาส์ได้รับการอนุรักษ์ไว้ และได้รับการบูรณะโดยภัณฑารักษ์ชาวฝรั่งเศสในช่วงเวลาต่อมา ขั้นบันไดหินที่ด้านหน้าเป็นวัสดุปูพื้นดั้งเดิมเพียงส่วนเดียวที่ยังคงอยู่
มีแชล ด็องกวน-มาร์ตีโน  ผู้ซึ่งในปี 2549 บริจาคที่ดินบริเวณหุบเขาน้ำตกรูปหัวใจ  ให้กับองค์การอนุรักษ์แห่งชาติเซนต์เฮเลนา  ได้บริจาคที่ดินบริเวณรอบ ๆ ศาลาที่ไบรอาส์ ให้กับประเทศฝรั่งเศสในปี 2551
ปัจจุบันลองวูดเฮาส์เป็นพิพิธภัณฑ์ของรัฐบาลฝรั่งเศส เป็นหนึ่งในสองพิพิธภัณฑ์บนเกาะ โดยอีกแห่งคือพิพิธภัณฑ์เซนต์เฮเลนา
วันที่ 5 พฤษภาคม 2564 เนื่องในโอกาสครบรอบ 200 ปีการสวรรคตของจักรพรรดินโปเลียนที่ 1 มีการจัดพิธีรำลึก ณ ลองวูดเฮาส์
จักรกลสนทนา

จักรกลสนทนา หรือ แชตบอต (เดิมเรียกว่า) คือโปรแกรมประยุกต์, ซอฟต์แวร์ หรือ ส่วนต่อประสานบนเว็บไซต์ ที่มีจุดมุ่งหมายเพื่อเลียนแบบการสนทนาของมนุษย์ผ่านการโต้ตอบทางข้อความหรือทางเสียงพูด อาจจะมีการส่งภาพหรือวีดีโอด้วยโดยทั่วไปแล้วปัจจุบันจักรกลสนทนาสมัยใหม่จะอยู่ในสถานะออนไลน์และใช้ระบบปัญญาประดิษฐ์ช่วยสร้างที่สามารถต่อบทสนทนากับผู้ใช้รายหนึ่ง ๆ เป็นภาษาธรรมชาติและจำลองพฤติกรรมของมนุษย์ในฐานะคู่สนทนา เทคโนโลยีดังกล่าวมักใช้ประโยชน์จากแง่มุมต่าง ๆ ของการเรียนรู้เชิงลึกและการประมวลภาษาธรรมชาติ แต่จักรกลสนทนาแบบเรียบง่ายนั้นมีมานานหลายทศวรรษแล้ว
ณ พ.ศ. 2565 เขตข้อมูลนี้ได้รับความสนใจอย่างกว้างขวางเนื่องจากความนิยมของแชตจีพีที (ใช้จีพีที-3 หรือจีพีที-4) ซึ่งโอเพนเอไอเปิดตัวใน พ.ศ. 2565 ตามมาด้วยตัวเลือกอื่น เช่น บิงแชตของไมโครซอฟท์ (ใช้จีพีที-4 ของโอเพนเอไอ) และ บาร์ด (เจมินี) ของกูเกิล ตัวอย่างดังกล่าวสะท้อนถึงแนวโน้มในปัจจุบันของการสร้างผลิตภัณฑ์ที่ใช้แบบจำลองภาษาขนาดใหญ่เป็นแบบจำลองรากฐานและได้รับการปรับละเอียดให้เข้ากับภารกิจหรือวัตถุประสงค์ที่ระบุไว้ (เช่น การจำลองการสนทนาของมนุษย์ในกรณีของจักรกลสนทนา) จักรกลสนทนายังอาจได้รับการออกแบบหรือปรับแต่งเพิ่มเติมเพื่อให้สามารถจัดการกับสถานการณ์เฉพาะเจาะจงหรือแวดวงเนื้อหาเฉพาะทางได้แม่นยำยิ่งขึ้น
สาขาหลักที่มีการใช้งานจักรกลสนทนามายาวนานคือการบริการและการสนับสนุนลูกค้า เช่น ผู้ช่วยเสมือนประเภทต่าง ๆ เป็นต้น บริษัทในอุตสาหกรรมต่าง ๆ ได้เริ่มใช้เทคโนโลยีปัญญาประดิษฐ์เชิงกำเนิดรุ่นล่าสุดเพื่อขับเคลื่อนการพัฒนาขั้นสูงในสาขาดังกล่าว
ตำบลเกยไชย

ตำบลเกยไชย เป็นตำบลในอำเภอชุมแสง จังหวัดนครสวรรค์
ประวัติศาสตร์.
เกยไชยมีมาตั้งแต่สมัยกรุงศรีอยุธยา ขณะนั้นเรียกว่า "เกยทราย" ซึ่งเป็นจุดบรรจบของแม่น้ำน่านกับแม่น้ำยม เป็นจุดที่เรือบรรทุกปูนมักจะเกยทรายไปต่อไม่ได้ในรัชสมัยพระเจ้าสุริเยนทราธิบดีหรือพระเจ้าเสือ ปัจจุบันเป็นที่ตั้งของวัดเกยไชยเหนือ (บรมธาตุ) ซึ่งเป็นวัดโบราณที่มีเจดีย์บรรจุพระบรมสารีริกธาตุของพระพุทธเจ้า
ในสมัยกรุงธนบุรี สมเด็จพระเจ้าตากสินมหาราชยกทัพมาที่นี่และถูกยิงเข้าที่พระชงฆ์ (หน้าแข้ง) ก่อนจะล่าถอยกลับกรุงธนบุรี จึงเป็นที่มาของพระบรมราชานุสาวรีย์ของพระองค์ประดิษฐานอยู่ริมแม่น้ำน่านในตัวอำเภอชุมแสงในปัจจุบัน
ในรัชสมัยพระบาทสมเด็จพระจุลจอมเกล้าเจ้าอยู่หัว อำเภอนี้ยังมีชื่อเสียงในเรื่องจระเข้กินคนขนาดใหญ่ชื่อ "ไอ้ด่างเกยชัย" ว่ากันว่าลำตัวของมันใหญ่มากจนสามารถข้ามจากฝั่งหนึ่งไปยังอีกฝั่งหนึ่งของแม่น้ำน่านได้ ตามพระนิพนธ์สั้น ๆ เพียง 2 บรรทัดของสมเด็จกรมพระยาดำรงราชานุภาพเท่านั้นที่ระบุว่ากระโหลกของมันมีขนาดใหญ่มากและถูกเก็บรักษาไว้ที่นี่ แต่ในขณะนั้นได้ขายให้กับชาวต่างชาติในกรุงเทพฯ แล้ว
ภูมิศาสตร์.
เกยไชยยังเต็มไปด้วยต้นตาลกว่า 20,000 ต้น ซึ่งบางต้นมีอายุมากกว่า 300 ปี
การแบ่งเขตการปกครอง.
การบริหารส่วนกลาง.
ตำบลเกยไชยแบ่งการปกครองออกเป็น 16 หมู่บ้าน
การบริหารส่วนท้องถิ่น.
ตำบลเกยไชยบริหารงานโดยองค์การบริหารส่วนตำบลเกยไชย ก่อตั้งเมื่อปี 2539
พักดำ พักได

พักดำ พักได  เป็นการ์ตูนทีวีแอนิเมชันของประเทศอินเดีย ออกอากาศทางช่องนิคคาโลเดียน ผลิตโดย ตูนซ์ มีเดีย กรุ๊ป ฉายตอนแรกเมื่อวันที่ 27 พฤษภาคม พ.ศ. 2556
แคทแอนด์คีต

แคทแอนด์คีต  เป็นการ์ตูนทีวีแอนิเมชันของประเทศอินเดีย ผลิตโดย ตูนซ์ มีเดีย กรุ๊ป ออกอากาศครั้งแรกเมื่อวันที่ 15 พฤษภาคม พ.ศ. 2552 ในช่องฮังกามาทีวี
การออกอากาศ.
ในประเทศอินเดีย ฉายรอบปฐมทัศน์เมื่อวันที่ 15 พฤษภาคม พ.ศ. 2552 ในช่องฮังกามาทีวี ในปี 2565 การ์ตูนออกอากาศมาในช่องดิสคัฟเวอรีคิดส์เมื่อปี พ.ศ. 2565
เจสซิกา อเล็กซานเดอร์

เจสซิกา แคโรไลน์ อเล็กซานเดอร์ (เกิด 19 มิถุนายน 1999) เป็นนักแสดงและนางแบบชาวอังกฤษ เธอเริ่มต้นการแสดงในภาพยนตร์สั้นหลายเรื่องรวมถึงละครเพลงทางโทรทัศน์ชุด "Penny on M.A.R.S" ทางช่องดิสนีย์แชนแนล (2018-2020) อเล็กซานเดอร์มีชื่อเสียงจากละครโทรทัศน์ทางบีบีซีไอเพลเยอร์เรื่อง"แก้เกมแค้น" (2020) และแสดงนำในภาพยนตร์สารคดีเรื่อง"เรือนซ่อนพิษ" และ"สาปร่างนรก" (2021) เธอมีชื่อเสียงไปทั่วโลกจากการรับบท วาเนสซา นางร้ายในภาพยนตร์จินตนิมิต-ดนตรี-โรแมนติกของดิสนีย์เรื่อง"เงือกน้อยผจญภัย" (2023)
เอเชียนเกมส์ฤดูหนาว 2025

เอเชียนเกมส์ฤดูหนาว 2025 (#เปลี่ยนทาง ,) ซึ่งรู้จักกันอย่างเป็นทางการในชื่อ เอเชียนเกมส์ฤดูหนาว ครั้งที่ 9  และรู้จักกันทั่วไปในชื่อ ฮาร์บิน 2025 จะเป็นครั้งที่เก้าของการแข่งขันกีฬาเอเชียนเกมส์ฤดูหนาว ซึ่งเป็นการแข่งขันกีฬาหลายประเภททั่วทวีปเอเชียที่จะจัดขึ้นตั้งแต่วันที่ 7 - 14 กุมภาพันธ์ 2025 ที่เมืองฮาร์บิน ประเทศจีน ครั้งนี้จะเป็นครั้งที่สองที่เมืองฮาร์บินจะเป็นเจ้าภาพการแข่งขัน และเป็นครั้งที่สามที่ประเทศจีนเป็นเจ้าภาพการแข่งขันกีฬาเอเชียนเกมส์ฤดูหนาว ฮาร์บินได้รับเลือกให้เป็นเมืองเจ้าภาพในการประชุมสมัชชาใหญ่สภาโอลิมปิกแห่งเอเชีย ครั้งที่ 42 เมื่อวันที่ 8 กรกฎาคม พ.ศ. 2566 ที่กรุงเทพมหานคร ประเทศไทย
กีฬา.
ในเดือนตุลาคม ค.ศ. 2023 สภาโอลิมปิกแห่งเอเชีย ได้ประกาศโปรแกรมการแข่งขันกีฬาทั้งหมดสำหรับกีฬาเอเชียนเกมส์ฤดูหนาว โดยมีการแข่งขัน 64 รายการใน 11 ประเภทกีฬาในโปรแกรมกีฬาเอเชียนเกมส์ฤดูหนาว ค.ศ. 2025 กีฬา 5 ประเภทที่ใช้สนามน้ำแข็ง ได้แก่ เคอร์ลิง, สเกตลลีา, สเกตความเร็ว, สเกตความเร็วระยะสั้น และ ฮอกกี้น้ำแข็ง รวมถึง สกี นอกจากนี้ยังมีการแข่งขันสกีปีนเขา เป็นครั้งแรกในกีฬาเอเชียนเกมส์ฤดูหนาว สำหรับการแข่งขัน สกีกระโดดไกล ได้ถูกยกเลิกจากโปรแกรม หลังจากที่เคยจัดแข่งขันในครั้งที่ผ่านมาของเกมนี้ 
"ตัวเลขในวงเล็บระบุจำนวนรายการที่มีการชิงเหรียญรางวัลในแต่ละประเภทกีฬา" 
<templatestyles src="Div col/styles.css"/> 
คณะกรรมการโอลิมปิกแห่งชาติที่เข้าร่วม.
มีคณะกรรมการโอลิมปิกแห่งชาติ (NOC) ทั้งหมด 34 แห่งที่มีกำหนดการเข้าร่วมการแข่งขัน โดยเป็นจำนวนที่สูงกว่าสถิติสูงสุดเดิมที่มี NOC จากสภาโอลิมปิกแห่งเอเชีย จำนวน 30 แห่งเข้าร่วมในครั้งเดียวกันเมื่อปี 2017 ภูฏาน กัมพูชา และซาอุดีอาระเบีย มีกำหนดการเข้าร่วมการแข่งขันเอเชียนเกมส์ฤดูหนาวเป็นครั้งแรก อัฟกานิสถานและบาห์เรนกลับมาเข้าร่วมการแข่งขันอีกครั้งหลังจากไม่ได้เข้าร่วมในปี 2017 ขณะที่ติมอร์-เลสเตเคยเข้าร่วมในปี 2017 จะไม่ได้เข้าร่วมในครั้งนี้ มีนักกีฬาจำนวนสูงสุดเป็นประวัติการณ์ 1,275 คน (ชาย 755 คน และหญิง 520 คน) ที่มีกำหนดการเข้าร่วมการแข่งขัน
<templatestyles src="Div col/styles.css"/>
สรุปเหรียญการแข่งขัน.
เจ้าภาพจีนเป็นผู้นําตารางเหรียญรางวัลเป็นครั้งที่ 4 ในเอเชียนเกมส์ฤดูหนาว จีนได้รับเหรียญทองมากที่สุด (32 เหรียญ, 50% ของเหรียญทองทั้งหมดที่ได้รับ) เหรียญเงินมากที่สุด (27) เหรียญทองแดงมากที่สุด (26) และเหรียญรางวัลรวมมากที่สุด (85, 44% ของเหรียญรางวัลทั้งหมด) จีนไทเปได้รับเหรียญแรกในเอเชียนเกมส์ฤดูหนาว เหรียญทองแดงจากกีฬาสเกตความเร็วเมื่อวันที่ 8 กุมภาพันธ์ ไทยได้รับเหรียญแรกในเอเชียนเกมส์ฤดูหนาว เหรียญทองแดงจากกีฬาสกีลีลาเมื่อวันที่ 11 กุมภาพันธ์ ฟิลิปปินส์ได้รับเหรียญแรกในเอเชียนเกมส์ฤดูหนาว เหรียญทองจากกีฬาเคอร์ลิงเมื่อวันที่ 14 กุมภาพันธ์
เจมี ดอนลีย์

เจมี พอล ดอนลีย์ (เกิด 3 มกราคม 2005) เป็นนักฟุตบอลอาชีพที่เล่นในตำแหน่งกองหน้าให้กับสโมสรเลย์ตันโอเรียนท์ในอีเอฟแอลลีกวันด้วยสัญญายืมตัวจากทอตนัมฮอตสเปอร์ เขาเกิดในไอร์แลนด์เหนือและเติบโตในอังกฤษ และเป็นนักเตะเยาวชนทีมชาติของทั้งสองประเทศ
อาชีพ.
ทอตนัมฮอตสเปอร์.
ดอนลีย์เกิดเมื่อวันที่ 3 มกราคม 2005 ที่เมืองอันทริม เขาเติบโตขึ้นมาในเมืองโคลเชสเตอร์ เขาเริ่มต้นอาชีพนักฟุตบอลในศูนย์ฝึกเยาวชนของสโมสรฟุตบอลโคลเชสเตอร์วิลลา ก่อนที่จะย้ายไปทอตนัมฮอตสเปอร์ในปี 2013 เมื่ออายุเพียง 8 ขวบ
ดอนลีย์ลงประเดิมสนามให้กับทีมทอตนัมฮอตสเปอร์ รุ่นอายุไม่เกิน 18 ปี ในเดือนพฤศจิกายน 2020 พบกับเลสเตอร์ซิตี และสามารถทำประตูได้ ในช่วงฤดูกาล 2020–21 เขายิงได้ 3 ประตูจากการลงเล่น 10 นัดในพรีเมียร์ลีกรุ่นอายุไม่เกิน 18 ปี ฤดูกาลถัดมา ดอนลีย์ได้รับชัยชนะสองครั้งในพรีเมียร์ลีกคัพรุ่นอายุไม่เกิน 17 ปีและรุ่นอายุไม่เกิน 18 ปี โดยปรากฏตัวในรอบชิงชนะเลิศทั้ง 2 รายการ เมื่อวันที่ 12 มกราคม 2022 เขาได้เซ็นสัญญาอาชีพฉบับแรกกับทอตนัม
เมื่อวันที่ 19 มีนาคม 2023 เขาขยายสัญญากับท็อตแน่มอีก 4 ปีจนถึงปี 2027 ผลงานของเขาใน PL2 เมื่อต้นฤดูกาล 2023–24 ทำให้เขาได้รับรางวัลผู้เล่นยอดเยี่ยมประจำเดือนเดือนตุลาคม นอกเหนือจากการเสนอชื่อเข้าชิงรางวัลประจำเดือนสิงหาคม
การประเดิมสนามให้กับทีมชุดใหญ่ของดอนลีย์เกิดขึ้นเมื่อวันที่ 3 ธันวาคม 2023 ในเกมเยือนที่เสมอกับแมนเชสเตอร์ซิตี 3–3 เมื่อเขาลงสนามในนาทีที่ 90 +6 เป็นตัวสำรองแทนที่เบรนแนน จอห์นสันในพรีเมียร์ลีก
อุนเซ็ง

อุนเซ็ง  เป็นนครที่ตั้งอยู่ในจังหวัดนางาซากิ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 กุมภาพันธ์ ค.ศ. 2024 ประมาณ 38,948 คน มีความหนาแน่นของประชากร 182 คนต่อตารางกิโลเมตร ตั้งอยู่บริเวณคาบสมุทรชิมาบาระ
ภูมิศาสตร์.
นครอุนเซ็งตั้งอยู่ในส่วนตะวันออกเฉียงเหนือของคาบสมุทรชิมาบาระ ทิศตะวันออกติดกับทะเลอาริอาเกะ ทิศใต้ติดกับเขาอุนเซ็ง บางส่วนของเมืองอยู่ภายในเขตอุทยานแห่งชาติอุนเซ็ง-อามากูซะ
ภูมิอากาศ.
นครอุนเซ็งมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในอุนเซ็งอยู่ที่ 16.6 °C ปริมาณน้ำฝนเฉลี่ยทั้งปีอยู่ที่ 2,115 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 27.0 °C และต่ำสุดในเดือนมกราคมอยู่ที่ประมาณ 6.7 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของนครอุนเซ็งแสดงไว้ดังต่อไปนี้
ประวัติศาสตร์.
พื้นที่ที่เป็นอุนเซ็งในปัจจุบัน เดิมเป็นส่วนหนึ่งของแคว้นโบราณที่ชื่อแคว้นฮิเซ็ง ต่อมาในยุคเอโดะ พื้นที่ส่วนใหญ่อยู่ภายใต้การควบคุมของอาณาเขตศักดินาชิมาบาระ หลังจากการปฏิรูปเมจิ เมื่อมีการจัดตั้งระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านต่าง ๆ ได้แก่ ทาอิระ ฮิจิงูโระ โคจิโระ โคเบะ อิฟูกุ ไซโง โมริยามะ ยามาดะ ไอโนะ ชิจิวะ โอบามะ คิตากูชิยามะ และมินามิกูชิยามะ ภายในอำเภอนิมามิตากากิ จังหวัดนางาซากิ
นครอุนเซ็งจัดตั้งขึ้นเมื่อวันที่ 11 ตุลาคม ค.ศ. 2005 จากการรวมกันของเมืองไอโนะ อาซูมะ ชิจิวะ คูนิมิ มินามิกูชิยามะ มิซูโฮะ และโอบามะ (ทั้งหมดอยู่ในอำเภอมินามิตากากิ)
การเมืองการปกครอง.
นครอุนเซ็งมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งมีสมาชิก 19 คน ในแง่ของการเมืองระดับจังหวัด นครอุนเซ็งเป็นเขตเลือกตั้งที่ให้สมาชิกสภาจังหวัดนางาซากิจำนวน 2 คน และในแง่ของการเมืองระดับชาติ นครอุนเซ็งเป็นส่วนหนึ่งของเขตเลือกตั้งที่ 2 จังหวัดนางาซากิ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
นครอุนเซ็งเป็นเมืองที่มีเศรษฐกิจแบบผสมผสานระหว่างเกษตรกรรม การประมงเชิงพาณิชย์ และการท่องเที่ยว โดยมีรีสอร์ทน้ำพุร้อนหลายแห่งตั้งอยู่
การศึกษา.
นครอุนเซ็งมีโรงเรียนประถม 17 แห่ง และโรงเรียนมัธยมต้น 7 แห่งที่ดำเนินการโดยเทศบาลนครอุนเซ็ง และมีโรงเรียนมัธยมปลาย 2 แห่งที่ดำเนินการโดยคณะกรรมการการศึกษาจังหวัดนางาซากิ
สิ่งที่น่าสนใจในท้องถิ่น.
เทศกาล.
สวนทาจิยานะในย่านชิจิวะมีการจัดงานเทศกาลไฟคาโนกาเอ็งในวันเสาร์สุดท้ายของเดือนมีนาคม
คอสต์โก

คอสต์โกโฮล์เซลคอร์ปอเรชัน  หรือเขียนสั้น ๆ ว่า คอสต์โก (Costco) เป็นบริษัทข้ามชาติอเมริกัน ดำเนินงานด้านเครือร้านขายปลีกในลักษณะคลังสินค้าที่ให้บริการแก่สมาชิกโดยเฉพาะ จากข้อมูลเมื่อ ค.ศ. 2023 คอสต์โกถือเป็นร้านขายปลีกที่ใหญ่เป็นอันดับ 3 ของโลก และเป็นร้านขายปลีกที่ขายเนื้อวัวชั้นดีเยี่ยมและเนื้อวัวชั้นดี อาหารอินทรีย์ ไก่ย่าง และไวน์ ที่ใหญ่ที่สุดในโลก จากข้อมูลเมื่อ 2016[ [update]] คอสต์โกติดอันดับ 11 ในอันดับ "Fortune 500" ในฐานะบริษัทในสหรัฐที่ใหญ่ที่สุดในด้านรายได้รวม
สํานักงานใหญ่ของคอสต์โกตั้งอยู่ที่เมืองอิสซาควาห์ รัฐวิชิงตัน จากข้อมูลเดือนกันยายน 2023 คอสต์โกมีร้านคลังสินค้าจำนวน 861 แห่งทั่วโลก มี 591 แห่งในสหรัฐ 107 แห่งในแคนาดา 40 แห่งในเม็กซิโก 33 แห่งในญี่ปุ่น 29 แห่งในอังกฤษ 18 แห่งในเกาหลีใต้ 15 แห่งในออสเตรเลีย 14 แห่งในไต้หวัน 5 แห่งในจีน 4 แห่งในสเปน 2 แห่งในฝรั่งเศส และ 1 แห่งในไอซ์แลนด์ นิวซีแลนด์ และสวีเดน
อานาสตาสเซีย ซินิตซินา

อานาสตาสเซีย ซินิตซินา (ค.ศ. 2004 –) เป็นนักหมากรุกสากลชาวเอสโตเนียผู้ครองตำแหน่งวีเมนไฟด์มาสเตอร์ ซึ่งใน ค.ศ. 2021, 2022 และ 2023 เธอได้ชนะการแข่งหมากรุกสากลหญิงชิงแชมป์เอสโตเนีย
ประวัติ.
ตั้งแต่กลางคริสต์ทศวรรษ 2010 อานาสตาสเซีย ซินิตซินา เป็นหนึ่งในนักหมากรุกรุ่นเยาว์ชั้นนำในประเทศเอสโตเนีย
ใน ค.ศ. 2014 เธอได้รับรางวัลเหรียญทองแดงในการแข่งหมากรุกสากลยุวชนชิงแชมป์ยุโรปประเภทหญิงรุ่นอายุไม่เกิน 10 ปี นอกจากนี้ ในปีดังกล่าวเธอยังชนะการแข่งหมากรุกสากลยุวชนชิงแชมป์ยุโรปในประเภทหมากรุกแบบแรพิดและแบบบลิตซ์ในกลุ่มอายุไม่เกิน 10 ปีหญิง
ใน ค.ศ. 2016 อานาสตาสเซีย ซินิตซินา ได้รับรางวัลเหรียญทองแดงในการแข่งหมากรุกสากลหญิงชิงแชมป์เอสโตเนีย หลังจากทัวร์นาเมนต์เพลย์ออฟ ส่วนในเดือนเมษายน ค.ศ. 2017 ที่รีกา เธอได้เข้าร่วมการแข่งหมากรุกสากลบุคคลหญิงชิงแชมป์ยุโรป 2017
ครั้นใน ค.ศ. 2018 อานาสตาสเซีย ซินิตซินา ชนะการแข่งหมากรุกสากลชิงแชมป์เอสโตเนียรุ่นอายุไม่เกิน 14 ปี และหมากรุกสากลยุวชนชิงแชมป์เอสโตเนียรุ่นอายุไม่เกิน 16 ปี
กระทั่งใน ค.ศ. 2021 เธอชนะการแข่งหมากรุกสากลหญิงชิงแชมป์เอสโตเนีย รวมถึงใน ค.ศ. 2022 เธอได้ชนะการแข่งหมากรุกสากลหญิงชิงแชมป์เอสโตเนียเช่นกัน ส่วนใน ค.ศ. 2023 เธอชนะการแข่งหมากรุกสากลหญิงชิงแชมป์เอสโตเนีย และได้เหรียญเงินในการแข่งหมากรุกสากลชิงแชมป์เอสโตเนียแบบไม่แบ่งเพศ
อนึ่ง ในเดือนสิงหาคม ค.ศ. 2023 อานาสตาสเซีย ซินิตซินา เป็นผู้หญิงที่ได้อันดับดีที่สุดในทัวร์นาเมนต์ "อา" (A) ของ "การแข่งหมากรุกสากลมหาวิทยาลัยเทคนิครีกา"
ตังสิม

ตังสิม มีชื่อในภาษาจีนกลางว่า ต่ง สฺวิน  ชื่อรอง เหวินเอ้า  เป็นขุนนางของรัฐวุยก๊กในยุคสามก๊กของจีน
ประวัติ.
ตังสิมเป็นชาวเมืองฮอตั๋ง ("เหอตงจฺวิ้น") ซึ่งปัจจุบันคืออำเภอเซี่ย มณฑลชานซี เป็นผู้มีความซื่อสัตย์ยุติธรรม ในรัชสมัยจักรพรรดิโจยอยแห่งวุยก๊ก ตังสิมดำรงตำแหน่งเป็นเจ้าหน้าที่ที่ปรึกษาประจำทัพเสนาบดีมหาดไทย (司徒軍議掾 ซือถูจฺวินอี้เยฺวี่ยน) 
ในช่วงศักราชชิงหลง (ค.ศ. 233-237) จักรพรรดิโจยอยโปรดให้ดำเนินโครงการก่อสร้างพระราชวังขนานใหญ่ ตังสิมเขียนฎีกาขึ้นถวายพระองค์ว่า:
<templatestyles src="Template:Blockquote/styles.css" />"กระหม่อมทราบมาว่านายทหารผู้ซื่อตรงในยุคโบราณ ล้วนพูดเพื่อแผ่นดิน ไม่หลีกหนีความตาย ดังนั้นโจว ชาง (周昌) จึงเปรียบเทียบฮั่นโกโจ (漢高祖 "ฮั่นเกาจู่") กับเจี๋ย (桀) แห่งราชวงศ์เซี่ยและติวอ๋อง (紂王 "โจ้วหวาง") แห่งราชวงศ์ชาง หลิว ฝู่ (劉輔) เปรียบเทียบเจ้าโฮ่ว (趙後) กับหญิงรับใช้ ขุนนางผู้ภักดีซื่อตรงเผชิญหน้ากับดาบเปลือยและน้ำเดือด กล้าเดินหน้าอย่างไม่หวั่นเกรงเพื่อรักษาแผ่นดินให้เจ้าเหนือหัว นับตั้งแต่ศักราชเจี้ยนอัน (ค.ศ. 196-220) ผู้คนจำนวนมากตายในสงคราม แม้จะมีผู้รอดชีวิตก็มีแต่เด็ก คนชรา คนพิการ หากพระราชวังมีขนาดเล็กต้องการขยายก็ควรดำเนินการในเวลาที่เหมาะสม ไม่กระทบการเกษตร ยิ่งไม่ต้องพูดถึงการสร้างของที่ไม่ก่อประโยชน์อย่างมังกรเหลือง (黃龍 "หฺวางหลง") นกหงส์ (黃龍 "เฟิ่งหฺวาง") เก้ามังกร ถาดรองน้ำค้าง ภูเขาดิน และสระน้ำลึก ของเหล่านี้ปราชญ์ผู้ทรงปัญญาล้วนไม่นิยม และต้องใช้แรงงานสร้างเป็น 3 เท่าของการสร้างพระราชวัง ขงจื๊อกล่าวว่า 'ประมุขปฏิบัติกับขุนนางตามจารีต ขุนนางก็ต้องรับใช้ประมุขด้วยความภักดี' เมื่อไม่มีความภักดีไม่มีการปฏิบัติตามจารีต บ้านเมืองจะดำรงอยู่ได้อย่างไร ประมุขไม่ใช่ประมุข ขุนนางไม่ใชขุนนาง บนล่างไม่เชื่อมถึงกัน ก็เกิดความคับข้องใจ หยินหยางไม่ประสานกัน ภัยพิบัติก็เกิดขึ้นซ้ำแล้วซ้ำอีก คนชั่วก็เกิดขึ้นมาเรื่อย ๆ กระหม่อมทราบดีว่าหากทูลไปเช่นนี้ กระหม่อมคงต้องตายเป็นแน่ แต่กระหม่อมก็เปรียบเหมือนขนเส้นหนึ่งของวัว อยู่ไปก็ไม่ประโยชน์อันใด ตายไปจะเป็นไรไปเล่า กระหม่อมมีบุตรชายแปดคน หลังกระหม่อมตายไปจะเป็นภาระต่อฝ่าบาท"
ฎีกาของตังสิมได้รับการยื่นขึ้นถวายจักรพรรดิโจยอยขณะพระองค์เตรียมจะสรงน้ำ โจยอยจึงตรัสถามว่า "ตังสิมไม่กลัวความตายหรือ" เหล่าขุนนางผู้ถวายงานทูลเสนอให้จับกุมตังสิม แต่โจยอยมีรับสั่งว่าไม่ต้องดำเนินการไต่สวนใด ๆ 
ต่อมาตังสิมดำรงตำแหน่งเป็นนายอำเภอ (令 "ลิ่ง") ของอำเภอเป้ย์ชิว (貝丘縣 "เป้ย์ชิวเซี่ยน") เป็นที่เคารพนับถือของราษฎร
พลังค์ (ยานอวกาศ)

พลังค์  เป็นกล้องโทรทรรศน์อวกาศที่ดำเนินการโดยองค์การอวกาศยุโรป (อีเอสเอ) ตั้งแต่ ค.ศ. 2009 จนถึง ค.ศ. 2013 มีวัตถุประสงค์เพื่อทำแผนที่แอนไอโซทรอปีของรังสีไมโครเวฟพื้นหลังของเอกภพ ในความถี่ไมโครเวฟและความถี่อินฟราเรดต่าง ๆ ด้วยความไวสูงและความละเอียดเชิงมุมต่ำ ภารกิจในครั้งนี้ประสบความสำเร็จอย่างมาก โดยมีผลการสำรวจซึ่งออกมาดีกว่าดาวเทียมสำรวจคลื่นไมโครเวฟวิลกินสันขององค์การนาซา
ยานพลังค์เป็นแหล่งข้อมูลที่สำคัญสำหรับประเด็นต่าง ๆ ในด้านจักรวาลวิทยาและฟิสิกส์ดาราศาสตร์ โดยหนึ่งในวัตถุประสงค์หลักคือเพื่อทดสอบทฤษฎีเกี่ยวกับเอกภพในช่วงต้น (early universe) และที่มาของโครงสร้างจักรวาล และยังเจาะลึกในเรื่ององค์ประกอบและต้นกำเนิดของเอกภพ เพื่อช่วยให้เข้าใจเกี่ยวกับหลักฟิสิกส์พื้นฐานซึ่งควบคุมสิ่งต่าง ๆ ในจักรวาล
พันโท

พันโท (#เปลี่ยนทาง "lef-'-ənt-'-KUR", "loo---") เป็นยศของนายทหารชั้นสัญญาบัตรในกองทัพบก นาวิกโยธินส่วนใหญ่ และกองทัพอากาศบางประเทศในโลก มีระดับที่สูงกว่าพันตรีและต่ำกว่าพันเอก ซึ่งกำลังตำรวจในสหรัฐก็มีการใช้งานยศพันโทในภาษาอังกฤษ (lieutenant colonel) ในภาษาอังกฤษ บางครั้งการเรียกยศพันโท (lieutenant colonel) มักถูกเรียกย่อให้เหลือเพียง colonel ซึ่งหมายถึงพันเอก และในการสนทนาบางครั้งที่ไม่เป็นทางการ ในกองทัพอังกฤษมักจะเรียกผู้ดำรงยศพันโทว่า "ครึ่งพันเอก" ในภาษาอังกฤษคือ half-colonel ซึ่งยศนี้เริ่มต้นในไทยเมื่อปี พ.ศ. 2465 สมัยพระบาทสมเด็จพระมงกุฎเกล้าเจ้าอยู่หัว
ทหารยศพันโทโดยทั่วไปจะรับผิดชอบกองกำลังระดับกองพันหรือกรมทหารในกองทัพบก
บทความต่อไปนี้มีเนื้อหาเกี่ยวกับยศพันโทในแต่ละประเทศ ได้แก่
รอยโรคฮิลล์–แซ็กส์

รอยโรคฮิลล์-แซ็กส์  หรือ กระดูกหักแบบฮิลล์-แซ็กส์  เป็นการยุบตัวของเปลือกกระดูก (cortical depression) ที่ส่วนหัวของกระดูกฮิวเมอรัสทางฝั่งโพสเทอโรลาเทอรอล (posterolateral) อันเกิดจากการกระทบกระเทือนของหัวของกระดูกฮิวเมอรัสเข้ากับขอบกลีนอยด์ทางฝั่งอันเทอโรอินฟีเรียร์ (anteroinferior) ในขณะเกิดการเคลื่อนของข้อไหล่ไปทางด้านหน้า 
รอยโรคนี้สัมพันธ์กับการเคลื่อนของไหล่ไปด้านหน้า (anterior shoulder dislocation) เมื่อกระดูกฮิวเมอรัสถูกผลักออกจากโพรงกลีนอยด์ หัวของกระดูกฮิวเมอรัสซึ่งมีลักษณะค่อนข้างนุ่มจะกระทบกับขอบทางด้านหน้าของกลีนอยด์ ส่งผลให้เกิดการแบนลงทางโพสเทอโรลาเทอรอล (posterolateral) ของหัวของกระดูกฮิวเมอรัส
รอยโรคฮิลล์-แซ็กส์ มีการจัดประเภทไว้อยู่สองชนิด คือแบบ "engaging" และ "non-engaging" รอยโรคแบบ engaging นิยามดิวยการที่กลีนอยด์สามารถเคลื่อนเล็กน้อยเข้าไปในหัวของกระดูกฮิวเมอรัสส่วนที่มีพยาธิสภาพขณะทำการแอบดักชั่นและหมุนออกนอก (external rotation) การเคลื่อนลักษณะดังกล่าวมีความเสี่ยงสูงกว่าที่จะเกิดการหลุดของไหล่ไปด้านหน้าซ้ำอีก และถ้าหากพบก็สามารถช่วยในการวางแผนการผ่าตัด 
การวินิจฉัยโดยทั่วไปเริ่มต้นด้วยการทำเอ็กซ์เรย์ โดยภาพในลักษณะอันเทอโรโพสทีเรียร์ (anteroposterior; AP) ของไหล่โดยที่แขนอยู่ในท่าหมุนเข้าใน (internal rotation) ให้ภาพที่ดีที่สุด ในขณะที่ภาพในลักษณะอักซิลลารี (axillary views) กับ AP ที่แขนหมุนออกนอก (external rotation) มีแนวโน้มจะปิดบังรอยโรค อย่างไรก็ตาม ความเจ็บปวดตรงข้อไหล่ที่บาดเจ็บอาจทำให้การจัดท่าอย่างเหมาะสมเพื่อการถ่ายภาพเอ็กซ์เรย์เป็นไปได้ยาก ในงานวิจัยชิ้นหนึ่งพบว่าความไว (sensitivity) ต่ิการตรวจจับรอยโรคฮิลล์-แซ็กส์ โดยใช้เอ็กซ์เรย์ในครั้งแรกอยู่ที่ 20% ในขณะที่การวินิจฉัยโดยใช้อัลตราซาวด์พบความไวสูงถึง 96% ในประชากรกลุ่มที่มีการหลุดของไหล่ไปทางข้างหน้าแบบเกิดซ้ำ (recurrent anterior shoulder dislocation)
มีรายงานความชุกของรอยโรคฮิลล์-แซ็กส์อยู่ที่ 40% ถึง 90% ของผู้ป่วยที่ข้อไหล่ไม่มั่นคงลักษณะเคลื่อนไปข้างหน้า (anterior shoulder instability) ทั้งไหล่เคลื่อน (subluxation) และไหล่หลุด (dislocation) ส่วนในรายที่เป็นข้อไหล่ไม่มั่นคงลักษณะเคลื่อนไปข้างหน้าที่เป็นซ้ำ (recurrent) อาจพบความชุกของรอยโรคฮิลล์-แซ็กส์ ได้สูงถึง 100%
ชื่อของรอยโรคนี้ตั้งตามแพทย์รังสีวิทยาจากซานฟรานซิสโกสองคน คือ แฮโรลด์ อาร์เทอร์ ฮิลล์ (Harold Arthur Hill, 1901–1973) และ มอริซ เดวิด แซ็กส์ (Maurice David Sachs, 1909–1987) ที่ได้ตีพิมพ์รายงานผู้ป่วยไหล่หลุด 119 กรณีที่พบพยาธิสภาพอันเกิดจากการกดอัดโดยตรงของหัวกระดูกฮิวเมอรัสในปี 1940 รอยหักนี้เป็นที่ทราบกันอยู่แล้วก่อนที่รายงานดังกล่าวจะตีพิมพ์ แต่ไม่เป็นที่ทราบถึงกลไกการเกิดมาก่อน
เดแน็ช เบริงคีย์

เดแน็ช เบริงคีย์ (17 ตุลาคม ค.ศ. 1871 – 25 มิถุนายน ค.ศ. 1944) เป็นนักกฎหมายและนักการเมืองชาวฮังการี ผู้ซึ่งดำรงตำแหน่งนายกรัฐมนตรีฮังการีคนที่ 21 ในสมัยการปกครองของมิฮาย กาโรยี เป็นระสะเวลาเพียงสองเดือนใน ค.ศ. 1919
เมื่อวันที่ 20 มีนาคม ค.ศ. 1919 ผู้แทนฝรั่งเศสยื่นบันทึกวิกซ์ให้กองทัพฮังการีถอนกำลังกลับเข้าไปที่ดินแดนส่วนในมากขึ้น โดยมีการเข้าใจว่าเขตแดนทางทหารจะเป็นเส้นพรมแดนใหม่ เบริงคีย์ไม่เต็มใจที่จะยอมรับบันทึกดังกล่าว เนื่องจากจะส่งผลกระทบต่อบูรณภาพแห่งดินแดนของประเทศ แต่เขาก็ไม่สามารถที่จะปฏิเสธได้และคณะรัฐมนตรีของเขาลาออก
วัดชนะสงคราม (จังหวัดสุโขทัย)

วัดชนะสงคราม หรือ โบราณสถานร้าง ก.7 เป็นโบราณสถานร้างที่ตั้งอยู่ในตำบลเมืองเก่า อำเภอเมืองสุโขทัย จังหวัดสุโขทัย ตั้งอยู่ภายในอุทยานประวัติศาสตร์สุโขทัย ห่างจากวัดมหาธาตุไปทางทิศเหนือประมาณ 150 เมตร ตั้งอยู่ริมตระพังตระกวนทางทิศใต้ 
วัดชนะสงคราม เดิมเรียกว่า วัดราชบูรณะ ไม่ปรากฏหลักฐานชื่อวัดในศิลาจารึก แต่ปรากฏในพระราชนิพนธ์ "เที่ยวเมืองพระร่วง" ของพระบาทสมเด็จพระมงกุฎเกล้าเจ้าอยู่หัว ความว่า "...แต่ทางทิศเหนือวัดมหาธาตุ ริมวัดที่เรียกกันว่าวัดชนะสงครามนั้น..."
จุดเด่นของโบราณสถานคือมีเจดีย์ทรงระฆังกลมขนาดใหญ่ก่อด้วยอิฐ เป็นเจดีย์ทรงระฆังแบบสุโขทัย คือ มีบัวถลา (บัวคว่ำ) 3 ชั้น ถัดขึ้นไปเป็นบัวปากระฆัง องค์ระฆัง บัลลังก์ ก้านฉัตรและปลียอด ด้านตะวันออกมีฐานวิหาร ฐานอุโบสถตั้งอยู่กลางน้ำ และเจดีย์รายต่าง ๆ แผนผังของวัดนี้มีความพิเศษ คือ มีเจดีย์วิมานขนาดเล็กขนาบเจดีย์ประธานที่ด้านทิศตะวันออก คล้ายกับที่วัดเจดีย์เจ็ดแถวที่เมืองศรีสัชนาลัย น่าจะเป็นที่สร้างเพิ่มเติมขึ้นในระยะเวลาต่อมา เมื่อสุโขทัยรวมอยู่ในราชอาณาจักรอยุธยาแล้ว
กาแฟแบบหยดร้อน

กาแฟแบบหยดร้อน  คือกาแฟที่ได้จากการเทน้ำร้อนลงไปบนเมล็ดกาแฟบดที่บรรจุไว้เหนือตัวกรองหรือแผ่นกรอง น้ำร้อนจะซึมผ่านกาแฟบดโดยดูดซับสารประกอบเคมีที่เป็นองค์ประกอบเอาไว้ ด้วยแรงโน้มถ่วง น้ำกาแฟที่ได้จะไหลผ่านตัวกรองออกมาเป็นหยด ๆ ลงสู่ภาชนะรองเบื้องล่างซึ่งอาจเป็นเหยือก หม้อ หรือถ้วย ส่วนกากกาแฟจะค้างอยู่เหนือตัวกรอง
การชงกาแฟแบบหยดร้อนโดยใช้กระดาษกรองจะทำให้ได้น้ำกาแฟที่ใส มีเนื้อสัมผัสบางเบา และมีรสชาติโปร่ง แต่นอกจากจะกรองกากละเอียดได้ดีแล้ว กระดาษกรองยังดูดซับน้ำมันและกลิ่นรสธรรมชาติบางส่วนเอาไว้ด้วย ในทางกลับกัน ตัวกรองที่ทำจากโลหะหรือผ้าจะกรองกากออกไปได้บางส่วนและไม่สามารถดูดซับน้ำมันไว้ได้มากนัก น้ำกาแฟที่ได้จึงขุ่นกว่า มีเนื้อสัมผัสแน่นกว่า และมีรสชาติกลมกล่อมกว่า
ตำบลบางน้ำจืด (อำเภอหลังสวน)

บางน้ำจืด เป็นตำบลหนึ่งในอำเภอหลังสวน จังหวัดชุมพร พื้นที่ทั้งหมดอยู่ในความรับผิดชอบของ องค์การบริหารส่วนตำบลบางน้ำจืด ตั้งอยู่ห่างจากอำเภอหลังสวน ประมาณ 15 กิโลเมตร
การปกครอง.
ตำบลบางน้ำจืดแบ่งออกเป็นหมู่บ้านจำนวน 14 หมู่บ้าน และอยู่ในเขตองค์การบริหารส่วนตำบลบางน้ำจืดเต็มทั้งหมู่บ้าน จำนวน 14 หมู่บ้าน ดังนี้
<templatestyles src="Div col/styles.css"/>
ภูมิอากาศ.
ตั้งอยู่ในเขตอิทธิพลของมรสุมเมืองร้อน มีลมมรสุมพัดผ่านประจำทุกปี มี 2 ฤดู ประกอบด้วยฤดูร้อน ซึ่งจะมีระยะเวลาค่อนข้างยาว คือตั้งแต่เดือนกุมภาพันธ์ ถึง เดือนมิถุนายน และฤดูฝนจะมีปริมาณฝนค่อนข้างมาก คือตั้งแต่เดือนสิงหาคมถึงเดือนธันวาคมของทุกปี
โครงสร้างพื้นฐาน.
การศึกษา.
สถานศึกษาในเขตเทศบาลตำบลบางน้ำจืด คือ
รามเกียรติ์ มินิ แอนิเมชัน

รามเกียรติ์ มินิ แอนิเมชัน  เป็นแอนิเมชัน 2 มิติแนวย้อนยุค จินตนิมิต โลดโผน ผจญภัย คอมเมดี้ ที่ดัดแปลงมาจากมหาพากย์ "รามายณะ" ที่แต่งขึ้นโดยฤาษีวาลมีกิ ชาวอินเดีย และวรรณคดีไทยเรื่อง "รามเกียรติ์" ผลิตโดย บริษัท วิธิตา แอนิเมชั่น (Vithita animation) และออกอากาศทางช่องทีวี 7 สี รวมถึงทางบริษัทผู้ผลิตอย่าง วิธิตา แอนิเมชันได้มีการนำไปฉายผ่านช่องทาง YouTube และ We tv จัดเป็นแอนิเมชันแนวตลกในเครือ "ขายหัวเราะ" โดยมีทั้งหมด 78 ตอน
เนื้อเรื่องย่อ.
นนทก ยักษ์ล้างเท้าผู้อาภัพแห่งเขาไกรลาสซึ่งมักจะโดนเทวดากลั่นแกล้งอยู่เสมอ
ๆ เกิดความรู้สึกน้อยเนื้อต่ำใจ จึงไปของพรพระอิศวร ให้ตนมีนิ้วเพชร ชี้ไปที่ใครก็ตาย เมื่อได้นิ้วเพชรมาแล้ว นนทกจึงได้ใช้นิ้วเพชรไล่ชี้เทวดาจนล้มตายมากมาย จนพระอิศวรต้องให้พระนารายณ์ไปจัดการปราบนนทก จนสุดท้าย นนทกพลาดท่าเสียทีถูกพระนารายณ์สังหารจนถึงแก่ความตายในที่สุด พระนารายณ์จึงบอกกับนนทกว่า ชาติหน้า ขอให้นนทกไปเกิดเป็นพญายักษ์ผู้ทรงพลัง ส่วนตนนั้นจะไปเกิดเป็นมนุษย์ธรรมดา ๆ และจะตามไปปราบนนทกอีกครั้ง นนทกได้กลับชาติไปเกิดเป็นพญายักษ์ มี 10 หน้า 20 มือ นามว่า "ทศกัณฐ์" ส่วนทางด้านพระนารายณ์ได้อวตารลงมาเกิดเป็นมนุษย์ชื่อว่า "พระราม" และได้แต่งงานกับ "นางสีดา" แต่เมื่อทศกัณฐ์รู้ถึงความงามของนางสีดาแล้วนั้น จึงได้ทำการลักพาตัวนางสีดาไปยังกรุงลงกา อันเป็นจุดเริ่มต้นการต่อสู้ระหว่างมนุษย์หนุ่มและพญายักษ์
ประชาคมแอฟริกาตะวันออก

ประชาคมแอฟริกาตะวันออก  เป็นองค์การระหว่างประเทศที่ประกอบด้วย 8 ประเทศในแอฟริกาตะวันออก รัฐสมาชิกได้แก่เคนยา, ซูดานใต้, โซมาเลีย, แทนซาเนีย, บุรุนดี, ยูกันดา, รวันดา และสาธารณรัฐประชาธิปไตยคองโก ซัลวา กีร์ มายาร์ดิต ประธานาธิบดีประเทศซูดานใต้ เป็นประธานคนปัจจุบันของประชาคมฯ องค์การนี้สถาปนาขึ้นในปี 1967 ก่อนจะสลายตัวในปี 1977 และได้กลับมาใหม่อีกครั้งในวันที่ 7 กรกฎาคม 2000 ประชาคมฯ เป็นส่วนหนึ่งของประชาคมเศรษฐกิจแอฟริกา
ในปี 2008 หลังการเจรจากับสมาคมพัฒนาแอฟริกาตอนใต้ (SADC) และตลาดร่วมสำหรับแอฟริกาตะวันออกและใต้ (COMESA) ประชาคมแอฟริกาตะวันออกยอมรับที่จะขยายพื้นที่การค้าเสรีให้ครอบคลุมถึงรัฐสมาชิกของทั้งสามองค์การ 
ประชาคมแอฟริกาตะวันออกมีความสามารถที่จะพัฒนาเป็นการจัดตั้งสหพันธรัฐแอฟริกาตะวันออก อันเป็นสหพันธรัฐที่มีการเสนอให้รวมรัฐสมาชิกเข้าด้วยกันเป็นรัฐเอกราชเดียว ในปี 2010 ประชาคมฯ ได้เปิดตัวตลาดกลางของตนเองสำหรับการค้าขายสินค้า แรงงาน และเงินทุนภายในภูมิภาค โดยมีเป้าหมายคือการจัดตั้งสกุลเงินร่วม และท้ายที่สุดเพื่อพัฒนาสู่การเป็นสหพันธรัฐเดียว ในปี 2013 มีการลงนามในโครงร่างแผนงานจัดตั้งสหภาพการเงิน (monetary union) ของตนเองภายใน 10 ปี ในเดือนกันยายน 2018 มีการตั้งคณะกรรมการเพื่อเริ่มต้นขบวนการร่างรัฐธรรมนูญของภูมิภาค
โซมาเลียเป็นประเทศล่าสุดที่เข้าร่วมกลุ่มการค้าเมื่อวันที่ 24 พฤศจิกายน 2023 หลังการประชุมในห้องปิดนาน 5 ชั่วโมง
การขยายตัวของประชาคมแอฟริกาตะวันออก (EAC) สะท้อนให้เห็นถึงความมุ่งมั่นของรัฐสมาชิกในการสร้างความเป็นปึกแผ่นทางเศรษฐกิจ การเมือง และสังคมในภูมิภาคแอฟริกาตะวันออก โดยเฉพาะในบริบทของโลกยุคโลกาภิวัตน์ที่ความร่วมมือระดับภูมิภาคมีความสำคัญเพิ่มมากขึ้น EAC ไม่เพียงแต่เน้นการรวมตลาดภายในภูมิภาค แต่ยังมีเป้าหมายระยะยาวในการรวมเอกราชของรัฐสมาชิกให้เป็นรัฐเดี่ยวในรูปแบบของ สหพันธรัฐแอฟริกาตะวันออก (East African Federation)
การก้าวไปสู่การรวมตัวในระดับดังกล่าวต้องอาศัยการบูรณาการเชิงลึกในหลายด้าน ไม่ว่าจะเป็น
แม้ความแตกต่างด้านการเมือง เศรษฐกิจ และวัฒนธรรมของแต่ละรัฐสมาชิกจะเป็นความท้าทายสำคัญ แต่การที่ประเทศสมาชิกมีภาษาสวาฮีลีเป็นภาษาร่วม และมีประวัติศาสตร์ของการพึ่งพาอาศัยซึ่งกันและกัน ทำให้แนวคิดเรื่องสหพันธรัฐไม่ใช่เรื่องเพ้อฝัน
ปัจจุบัน ประชาคมฯ มีสำนักงานใหญ่อยู่ที่เมือง อารูชา ประเทศแทนซาเนีย และมีหน่วยงานหลัก ได้แก่
ประชาคมฯ ยังมีความร่วมมืออย่างใกล้ชิดกับองค์กรระหว่างประเทศ เช่น สหภาพแอฟริกา (AU), ธนาคารโลก, และองค์การการค้าโลก (WTO) เพื่อส่งเสริมการค้าเสรี การพัฒนาโครงสร้างพื้นฐาน และการแก้ไขปัญหาความยากจนอย่างยั่งยืน
การที่โซมาเลียกลายเป็นประเทศล่าสุดที่เข้าร่วม ถือเป็นสัญญาณบวกถึงการยอมรับและความเชื่อมั่นในแนวทางของประชาคมฯ ที่มุ่งสู่การเป็น “กลุ่มภูมิภาคบูรณาการลึกที่สุดในแอฟริกา” และอาจกลายเป็นต้นแบบของความร่วมมือระดับภูมิภาคในทวีปอื่นในอนาคต
โบน (วารสาร)

โบน  เป็นวารสารการแพทย์พิชญพิจารณ์รายสองเดือน ซึ่งครอบคลุมการศึกษาชีววิทยากระดูกและเมแทบอลิซึมแร่ โดยก่อตั้งเมื่อ ค.ศ. 1978 ในชื่อเมแทบอลิกโบนดิซีซแอนด์รีเลทิดรีเสิร์ช  และเปลี่ยนเป็นชื่อปัจจุบันใน ค.ศ. 1985 วารสารนี้ได้รับการเผยแพร่โดยสำนักพิมพ์แอ็ลเซอเฟียร์ และบรรณาธิการบริหารคือซันดีป โฆสลา (แห่งศูนย์การแพทย์เมโยคลินิก) ซึ่งจากสิ่งพิมพ์"เจอร์นัลไซเทชันรีพอตส์" วารสารดังกล่าวมีปัจจัยกระทบใน ค.ศ. 2019 ที่ 4.147
ภาสิดี เพชรสุธี

ภาสิดี เพชรสุธี (เกิด 2 กุมภาพันธ์ 2541) เป็นนักแสดงและนางแบบชาวไทย เธอเป็นที่รู้จักจากบทบาทของเธอในเรื่อง "เขาไม่ใช่ผม", "คืนนับดาว" และ "ชอกะเชร์คู่กันต์"
ประวัติ.
ลูกจันเกิดเมื่อวันที่ 2 กุมภาพันธ์ 2541 ที่กรุงเทพมหานคร เธอสำเร็จการศึกษาระดับปริญญาตรีด้านการออกแบบแฟชั่นจากมหาวิทยาลัยศิลปากร เธอทำงานเป็นนางแบบมาตั้งแต่ปี 2564 ก่อนที่จะมาร่วมงานกับจีเอ็มเอ็มทีวี เธอเป็นเจ้าของกระต่าย 2 ตัวชื่อแลร์รีและปานินี เธอกำลังออกเดทกับเพื่อนศิลปินร่วมสังกัดจีเอ็มเอ็มทีวี เปปเปอร์ ภานุโรจน์ เฉลิมกิจพรทวี ตั้งแต่ปี 2564
อาชีพ.
ในงาน GMMTV Borderless Event เมื่อปลายปี 2564 ภาสินีได้รับการประกาศให้เป็นศิลปินหน้าใหม่ภายใต้การจัดการของจีเอ็มเอ็มทีวี เธอได้เล่นเป็นนักแสดงสมทบในละครหลายเรื่อง เช่น นะโมในเขาไม่ใช่ผม, อลิซในคืนนับดาว, เทียนในชอกะเชร์คู่กันต์ และแป้งในร้านซื้อขายความทรงจำ
หุ้นส่วนระดับโลกของเนโท

หุ้นส่วนระดับโลกของเนโท หรือ พันธมิตรระดับโลก  คือประเทศที่ร่วมมือกับเนโทเป็นประจำ แต่ไม่สามารถเข้าร่วมเป็นพันธมิตรได้ เนื่องจากมาตรา 10 ที่จำกัดประเทศที่มีสิทธิ์เข้าร่วมเป็นพันธมิตรที่อยู่ในยุโรป
หุ้นส่วนระดับโลกนั้นอยู่ในระดับเดียวกับประเทศที่เข้าร่วมแผนปฏิบัติการความร่วมมือรายสมาชิก (IPAP) โดยคำนึงถึงถึงการทำงานร่วมกันกับรัฐสมาชิกของเนโทใน "ความท้ายทายด้านความปลอดภัยในระนาบเดียวกัน เช่น การป้องกันทางไซเบอร์ การต่อต้านการก่อการร้าย การไม่แพร่ขยายและมีความยืดหยุ่น" หุ้นส่วนระดับโลกหลายรายของเนโทนั้นก็เป็นส่วนหนึ่งของพันธมิตรหลักนอกเนโทของสหรัฐเช่นกัน ประเทศเหล่านี้มีความร่วมมืออย่างใกล้ชิดกับกองทัพสหรัฐและข้อได้เปรียบทางการทหารและการเงิน
วันพ่อแม่

วันพ่อแม่ จัดขึ้นในประเทศเกาหลีใต้ในวันที่ 8 พฤษภาคม และในประเทศสหรัฐอเมริกาในวันอาทิตย์ที่สี่ของเดือนกรกฎาคม ในประเทศเกาหลีใต้กำหนดวันพ่อแม่ขึ้นเมื่อปี พ.ศ. 2516 แทนที่วันแม่ที่เคยกำหนดไว้เป็นวันที่ 8 พฤษภาคมมาก่อน มีการเฉลิมฉลองทั้งในส่วนภาครัฐและภาคเอกชน ในประเทศสหรัฐอเมริกากำหนดวันพ่อแม่ขึ้นเมื่อปี พ.ศ. 2537 ในสมัยของประธานาธิบดีบิล คลินตัน นอกจากนี้วันที่ 1 มิถุนายนยังได้รับการประกาศให้เป็น "วันพ่อแม่โลก" โดยสหประชาชาติเพื่อเป็นเครื่องหมายแสดงความขอบคุณสำหรับความมุ่งมั่นของพ่อแม่ที่มีต่อบุตรของตน ในประเทศฟิลิปปินส์กำหนดให้วันจันทร์แรกของเดือนธันวาคมของทุกปีเป็นวันพ่อแม่ แม้ว่าจะไม่มีการเฉลิมฉลองอย่างจริงจัง
ระดับนานาชาติ.
สหประชาชาติประกาศให้วันที่ 1 มิถุนายนเป็นวันพ่อแม่โลก "เพื่อแสดงความขอบคุณพ่อแม่ทุกคนจากทั่วโลกสำหรับความมุ่งมั่นอย่างไม่เห็นแก่ตัวที่มีต่อลูก ๆ และการเสียสละตลอดชีวิตในการบำรุงความสัมพันธ์นี้"
ในประเทศสหรัฐอเมริกา.
ในประเทศสหรัฐอเมริกา วันพ่อแม่จัดขึ้นในวันอาทิตย์ที่สี่ของเดือนกรกฎาคม กำหนดขึ้นในปี พ.ศ. 2537 เมื่อประธานาธิบดีบิล คลินตันลงนามในมติของรัฐสภาเป็นกฎหมาย ( มาตรา 135) เพื่อ "ตระหนักรู้ ยกระดับ และสนับสนุนบทบาทของพ่อแม่ในการเลี้ยงดูลูก" ร่างกฎหมายดังกล่าวได้รับการเสนอโดยเทนต์ ลอตต์ วุฒิสมาชิกพรรครีพับลิกัน วันพ่อแม่ได้รับการสนับสนุนจากสมาชิกของโบสถ์แห่งความสามัคคีซึ่งเฉลิมฉลองวันหยุดที่เรียกว่าวันพ่อแม่แม้ว่าจะเป็นวันอื่นก็ตาม วันพ่อแม่มีการเฉลิมฉลองทั่วทั้งประเทศสหรัฐอเมริกา
กรีน เอ้กส์ แอนด์ แฮม

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
กรีน เอ้กส์ แอนด์ แฮม (#เปลี่ยนทาง "ไข่เขียวกับแฮม") เป็นหนังสือเด็ก เขียนโดย ดร. ซูสส์ ตีพิมพ์ครั้งแรกในวันที่ 12 สิงหาคม พ.ศ. 2503 หนังสือมียอดจำหน่ายทั่วโลก 8 ล้านเล่มเมื่อปี พ.ศ. 2562 เรื่องราวของหนังสือได้รับการดัดแปลงในสื่ออื่นหลายครั้ง เริ่มต้นตั้งแต่แอนิเมชัน "ดร. ซูสส์ออนเดอะลูส" ในปี พ.ศ. 2516 ซึ่งพอล วินเชลล์ให้เสียงตัวละครหลักทั้งสองคนในเรื่อง สื่อดัดแปลงล่าสุดเป็นซีรีส์แอนิเมชันโทรทัศน์ชื่อเรื่องเดียวกันทางเน็ตฟลิกซ์ (ซึ่งตั้งชื่อตัวละครที่ถูกแซมรบกวนที่แต่เดิมไม่มีชื่อว่า "กาย-แอม-ไอ")
เนื้อเรื่อง.
แซม-ไอ-แอม (Sam-I-Am) ยื่นจานไข่เขียวกับแฮมให้ชายคนหนึ่งกิน แต่ชายคนนั้นบอกแซมว่าตนไม่ชอบอาหารจานนี้ ตลอดทั้งเรื่องแซมยังคงขอให้ชายคนนี้กินไข่เขียวกับแฮมในสถานที่ต่าง ๆ (ในบ้าน, ในกล่อง, ในรถ, บนต้นไม้, บนรถไฟ, ในความมืด, กลางสายฝน, บนเรือ) และกับสัตว์ชนิดต่าง ๆ (หนู, สุนัขจิ้งจอก, แพะ) แต่ชายคนนั้นก็ยังคงปฏิเสธ ในที่สุดแซมเสนอให้ชายคนนั้นลองชิมดูก่อน ชายคนนั้นก็จำใจลองกิน แต่แล้วก็บอกออกมาอย่างเป็นสุขว่าอาหารจานนี้อร่อยมากที่เดียว
ภูมิหลัง.
"กรีน เอ้กส์ แอนด์ แฮม" เป็นเรื่องหนึ่งในชุด "บีกินเนอร์บุ๊กส์" ของ ดร. ซูสส์ เขียนโดยใช้คำศัพท์ภาษาอังกฤษระดับพื้นฐานสำหรับนักอ่านเริ่มต้น คำศัพท์ในเรื่องราวประกอบด้วยคำเพียง 50 คำ เป็นผลมาจากการเดิมพันระหว่าง ดร. ซูสส์ และเบ็นเน็ตต์ เคิร์ฟที่เป็นผู้ตีพิมพ์ผลงานของ ดร. ซูสส์ ว่า ดร. ซูสส์จะสามารถเขียนเรื่องราวโดยใช้จำนวนคำที่ไม่เกินกำหนดได้หรือไม่ (หลังจาก ดร. ซูสส์ได้เขียนเรื่อง "เดอะ แคต อิน เดอะ แฮต" โดยใข้ 236 คำ) คำทั้ง 50 คำ ได้แก่ "a", "am", "and", "anywhere", "are", "be", "boat", "box", "car", "could", "dark", "do", "eat", "eggs", "fox", "goat", "good", "green", "ham", "here", "house", "I", "if", "in", "let", "like", "may", "me", "mouse", "not", "on", "or", "rain", "Sam", "say", "see", "so", "thank", "that", "the", "them", "there", "they", "train", "tree", "try", "will", "with", "would", และ "you" โดยคำว่า "anywhere" เป็นคำเดียวที่มีมากกว่า 1 พยางค์
โกลเดนดิสก์อะวอดส์ ครั้งที่ 38

โกลเดนดิสก์อะวอดส์ ครั้งที่ 38 (เกาหลี: ; อาร์อาร์: "38th Goldeun diseukeu sisangsik") เป็นพิธีมอบรางวัลที่จัดขึ้นเมื่อวันที่ 6 มกราคม ค.ศ. 2024 ที่สนามกีฬานานาชาติจาการ์ตา จาการ์ตา ประเทศอินโดนีเซีย โดยยกย่องให้กับผลงานดนตรีเกาหลีใต้ที่ดีที่สุดที่วางจำหน่ายระหว่างกลางเดือนพฤศจิกายน 2022 ถึงต้นเดือนพฤศจิกายน 2023 พิธีกรประจำพิธี ได้แก่ ซ็อง ซี-กย็อง และชา อึน-อู
ผู้ชนะและผู้ได้รับการเสนอชื่อ.
ผู้ชนะและผู้ได้รับการเสนอชื่อเรียงลำดับตามตัวอักษรภาษาอังกฤษ ผู้ชนะจะถูกระบุเป็นอันดับแรกและเน้นด้วยตัวตัวหนา
รางวัลหลัก.
การเสนอชื่อเข้าชิงเพลงดิจิทัลบอนซัง อัลบั้มบอนซัง และศิลปินหน้าใหม่แห่งปี ประกาศเมื่อวันที่ 4 ธันวาคม 2023
หลายรางวัล.
ศิลปินต่อไปนี้ได้รับรางวัล 3 รางวัล
กรีน เอ้กส์ แอนด์ แฮม (ซีรีส์โทรทัศน์)

กรีน เอ้กส์ แอนด์ แฮม  เป็นซีรีส์โทรทัศน์ผ่านสัญญาณต่อเนื่องอเมริกาแนวสุขนาฏกรรม-ผจญภัย สร้างจากหนังสือชื่อเรื่องเดียวกันของ ดร. ซูสส์ในปี พ.ศ. 2503 สร้างสรรค์โดยเน็ตฟลิกซ์
ฤดูกาลแรกฉายเมื่อวันที่ 8 พฤศจิกายน พ.ศ. 2562 ทางเน็ตฟลิกซ์ ซีรีส์ได้รับการชื่นชมจากแอนิเมชัน อารมณ์ขัน เรื่องราว และเสียงพากย์ ในเดือนธันวาคม พ.ศ. 2562 เน็ตฟลิกซ์ประกาศสร้างฤดูกาลที่ 2 ชื่อเรื่องว่า กรีน เอ้กส์ แอนด์ แฮม: จานที่สอง  ซึ่งออกฉายในวันที่ 8 เมษายน พ.ศ. 2565 และสร้างโดยดัดแปลงอย่างหลวม ๆ จาก "เดอะ บัตเตอร์ แบตเทิล บุ๊ก"
การสังหารหมู่ที่ไคออส

การสังหารหมู่ที่ไคออส  เป็นความวิบัติของกองทัพออตโตมันที่ทำให้ประชากรชาวกรีกสี่ในห้าบนเกาะไคออสเสียชีวิต ตกเป็นทาส และหลบหนีในช่วงสงครามประกาศอิสรภาพกรีซใน ค.ศ. 1822 ประมาณการว่ามีผู้ถูกฆ่าหรือตกเป็นทาสในช่วงการสังหารหมู่สูงถึง 100,000 คน ส่วนที่เหลือกลายเป็นผู้ลี้ภัยสูงถึง 20,000 คน ชาวกรีกจากเกาะใกล้เคียงเดินทางมาที่เกาะไคออสและส่งเสริมให้พลเมืองเข้าร่วมการก่อกบฏ เพื่อตอบสนองต่อสิ่งนี้ กองทหารออตโตมันจึงยกพลขึ้นบกบนเกาะและสังหารผู้คนหลายพันคน การสังหารหมู่ชาวคริสต์ก่อให้เกิดความโกรธแค้นระดับนานาชาติทั่วโลกตะวันตก และนำไปสู่การสนับสนุนชาวกรีกมากขึ้น
ภูมิหลัง.
เป็นเวลามากกว่า 2,000 ปีที่พ่อค้าและเจ้าของเรือจากไคออสมีชื่อเสียงในด้านการค้าและการทูตทั่วทะเลดำ ทะเลอีเจียน และทะเลเมดิเตอร์เรเนียน จักรวรรดิออตโตมันอนุญาตให้ไคออสควบคุมกิจการของตนเองได้เกือบทั้งหมด เนื่องจากการค้าในไคออสและต้นแมสติกมูลค่าสูงที่เก็บเกี่ยวได้เฉพาะในไคออสมีคุณค่าอย่างยิ่งต่อออตโตมัน
ชนชั้นนำของเกาะไม่เต็มใจที่จะเข้าร่วมกับฝ่ายกบฏกรีก ด้วยความกลัวที่จะสูญเสียความมั่นคงและความเจริญรุ่งเรือง นอกจากนี้ พวกเขารู้ตัวว่าตนอยู่ใกล้กับใจกลางตุรกีในอานาโตเลียเกินไปที่จะปลอดภัย ณ จุดหนึ่ง เกาะไคออสอยู่ห่างจากส่วนกลางของอานาโตเลียเพียง 
ปฏิกิริยาและการรำลึก.
เมื่อมีการรายงานเหตุการณ์นี้ในทวีปยุโรป นั่นก่อให้เกิดความโกรธแค้นขึ้น และเออแฌน เดอลาครัว จิตรกรชาฝรั่งเศส วาดภาพเหตุการณ์นั้นที่มีชื่อว่า "ฉากการสังหารหมู่ที่ไคออส" ทอมัส บาร์เกอร์วสดภาพเฟรสโกเกี่ยวกับการสังหารหมู่บนกำแพงดอริกเฮาส์ที่บาธ
การตอบสนองของกรีซ.
หลังการสังหารหมู่ รัฐบาลปฏิวัติกรีกสามารถรวบรวมเงินจำนวนมากเพื่อพัฒนาเรือของตนและโจมตีกองเรือออตโตมัน
ในช่วงปลายพฤษภาคม กัปตันกรีกจากปซาราและไฮดราตัดสินใจเผาเรือธงออตโตมัน เรือรบแนวเส้นประจัญบานที่มีปืนใหญ่ 84 อัน "Mansur al-liwa" ด้วยเรือไฟ โดยปฏิบัตการในคืนวันที่ 18 มิถุนายน [ตามปฎิทินเก่า: 6 มิถุนายน] ค.ศ. 1822 และดำเนินการโดยคอนสตันตินอส คานาริส (Konstantinos Kanaris) และอันเดรียส พิพินอส (Andreas Pipinos) ลูกเรือออตโตมันประมาณสองพันคนเสียชีวิตหรือจมน้ำ ซึ่งรวมถึง พลเรือเอก นาซูฮ์ซาเด อาลี พาชาที่นำการสังหารหมู่ที่ไคออสช่วงสองเดือนก่อนด้วย
จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดสมุทรสงคราม พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 1 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดสมุทรสงคราม).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:49.08%; overflow:hidden">  </td>
<td colspan="2" style="padding-left:0.4em;padding-right:0.4em" align="right">49.08%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:28.41%; overflow:hidden">  </td>
<td colspan="2" style="padding-left:0.4em;padding-right:0.4em" align="right">28.41%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ความหวังใหม่</td>
<td style="width:100px;border-left:solid 1px silver;border-right:solid 1px silver;">#FFF04F; width:4.21%; overflow:hidden">  </td>
<td colspan="2" style="padding-left:0.4em;padding-right:0.4em" align="right">4.21%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">18.30%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขต 1.
เขตการเลือกตั้งที่ 1 ประกอบด้วย อำเภอเมืองสมุทรสงคราม, อำเภอบางคนที และอำเภออัมพวา
ร้านซื้อขายความทรงจำ

ร้านซื้อขายความทรงจำ  เป็นละครแนวโรแมนติก ดราม่า นำแสดงโดย พีรวัส แสงโพธิรัตน์, ฐานัฐพ์ โล่ห์คุณสมบัติ, ยงวรี อนิลบล, ตะวัน วิหครัตน์, สรัลชนา อภิสมัยมงคล, ปฐมพงศ์ เรือนใจดี, ทิพนารี วีรวัฒโนดม, เวอาห์ แสงเงิน, เค เลิศสิทธิชัย, วชิรวิชญ์ ชีวอารี, กัญญาวีร์ สองเมือง, เมธวิน โอภาสเอี่ยมขจร, ชญานิษฐ์ ชาญสง่าเวช, ชนิกานต์ ตังกบดี และ สมบัติ เมทะนี ผลิตโดยจีเอ็มเอ็มทีวีและวรรธนะ รุจิโรจน์สกุล กำกับโดย วาสุเทพ เกตุเพ็ชร์ และภัทรภร วีระศักดิ์วงศ์ ประกอบด้วยเรื่องสั้น 6 เรื่อง สร้างจากนิยายภาพที่เขียนโดยธนิสร์ วีระศักดิ์วงศ์ (เจ้าของนามปากกา สะอาด) โดยทางจีเอ็มเอ็มทีวีได้ประกาศในงาน "Borderless" เมื่อวันที่ 1 ธันวาคม 2564 เปิดตัวครั้งแรกทางดิสนีย์+ ฮอตสตาร์
นักแสดง.
นักแสดงหลัก.
Bond and Relationship
Memories of Happiness
Road to Regret
Our Soundtrck
Love Wins
Somewhere Only We Belong
ศรัณยา จำปาทิพย์

ศรัณยา จำปาทิพย์ (เกิด 15 ตุลาคม พ.ศ. 2536) ชื่อเล่น นิ้ง เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
ศรัณยา จำปาทิพย์ เกิดเมื่อวันที่ 15 ตุลาคม 2536 ชื่อเล่น นิ้ง เป็นนักแสดงชาวไทย เกิดที่เขตบางเขน กรุงเทพมหานคร
การศึกษา.
นิ้งจบการศึกษาระดับปริญาตรีจากจากคณะเทคโนโลยีการจัดการและอุตสาหกรรม สาขาคอมพิวเตอร์ช่วยออกแบบและบริหารงานก่อสร้าง มหาวิทยาลัยเทคโนโลยีพระจอมเกล้าพระนครเหนือ
การทำงาน.
นิ้งเริ่มต้นเข้าสู่วงการบันเทิงจากการรับงานโฆษณาหลังจากนั้นในปี พ.ศ. 2558 เธอได้มีผลงานการแสดงครั้งแรกในภาพยนตร์เรื่อง "เลิฟเฮี้ยวเฟี้ยวต๊อด" หลังจากนั้นในปี พ.ศ. 2561 นิ้งก็ได้แสดงละครเรื่องแรกกับละครเรื่อง "เด็ดปีกนางฟ้า" ในบท ผักกาด หลังจากนั้นนิ้งก็มีผลงานรับบทนางเอกครั้งแรกในซีรีส์เรื่อง ลูกผู้ชาย ตอน ปัทม์ จากการแสดงในครั้งนี้ทำให้นิ้งมีชื่อเสียงและเป็นที่รู้จักมากขึ้น
กาแฟชงเย็น

กาแฟชงเย็น  คือกาแฟที่ได้จากการเทน้ำลงบนกาแฟบดแล้วแช่ทิ้งไว้เป็นระยะเวลานาน ในกรณีที่ใช้เมล็ดกาแฟบดหยาบมักแช่น้ำทิ้งไว้ประมาณ 12–24 ชั่วโมง
น้ำที่นำมาใช้แช่กาแฟบดหยาบอาจเป็นน้ำเย็นหรือน้ำอุณหภูมิห้องก็ได้ เมื่อแช่เสร็จแล้วจึงกรองเอากากออกด้วยกระดาษกรองหรือตัวกรองที่ทำจากโลหะ (เช่นในเครื่องชงกดกาแฟแบบฝรั่งเศส) ผลลัพธ์ที่ได้คือน้ำกาแฟที่สามารถเติมน้ำหรือนมเพื่อเจือจางความเข้มข้นได้ แม้บางครั้งอาจเสิร์ฟแบบร้อน แต่ก็มักเสิร์ฟกาแฟชนิดนี้แบบเย็น ใส่น้ำแข็ง หรือปั่นผสมกับน้ำแข็งและส่วนผสมอื่น ๆ เช่น ช็อกโกแลต
ประวัติ.
มักกล่าวกันว่ากาแฟชงเย็นมีต้นกำเนิดจากญี่ปุ่นที่ซึ่งวิธีชงเย็นเป็นวิธีชงกาแฟแบบดั้งเดิมมานานหลายศตวรรษ การชงเย็นแบบช้า  หรือที่รู้จักกันในชื่อการชงเย็นแบบเกียวโต  และกาแฟแบบดัตช์  ในเอเชียตะวันออก หมายถึงวิธีการชงเย็นแบบหยด  ซึ่งเป็นกระบวนการที่มีการหยดน้ำลงบนผงกาแฟเปียกเหนือแผ่นกรองทีละหยดเป็นเวลานานหลายชั่วโมง
เครื่องหมายยศของประเทศในเครือเนโท

เครื่องหมายยศของประเทศในเครือเนโท  เป็นการรวมเครื่องหมายทางทหารที่ใช้งานโดยประเทศสมาชิก (และประเทศในเครืออื่น ๆ) ขององค์การสนธิสัญญาแอตแลนติกเหนือ (เนโท) 
ระดับยศใช้ในการบ่งบอกระดับเปรียบเทียบกันในประเทศเนโท
รหัสยศ.
เนโทใช้งาน "ระดับยศมาตรฐาน" (standard rank scale) หรือที่รู้จักกันในชื่อ "ระบบอ้างอิงที่เป็นมาตรฐาน" (standardized reference system) ในการพยายามจับคู่ยศทางทหารของประเทศมาชิกทุกประเทศให้สอดคล้องกันกับยศที่ประเทศสมาชิกอื่น ๆ ใช้งานกัน โดยหมวดหมู่รหัสอ้างอิงรหัสยศของเนโทถูกคิดขึ้นและเผยแพร่ในเอกสารชื่อว่า STANAG 2116 มีชื่ออย่างเป็นทางการ คือ รหัสเนโทสำหรับการจัดระดับบุคลากรทางการทหาร ("NATO Codes for Grades of Military Personnel") 
รหัสยศของนายทหาร.
OF-1 – OF-10 (รหัสยศต่ำสุดถึงสูงสุด) ใช้สำหรับนายทหารชั้นสัญญาบัตร:
รหัสยศอื่น ๆ.
OR1–OR9 (รหัสยศต่ำสุดถึงสูงสุด) ใช้สำหรับยศอื่น ๆ:
เปรียบเทียบกับระบบของสหรัฐ.
ตัวเลขในระบบของสหรัฐนั้นสอดคล้องกับการจ่างเงินเดือตตามระดับขั้นของทหารสหรัฐ (U.S. uniformed services pay grades) โดยที่ OR-x แทนที่ด้วย E-x โดยมีความแตกต่างอยู่ตรงที่ยศของนายทหารชั้นสัญญาบัตร ในระบบของสหรัฐจะมีสองชั้นยศที่ระดับ OF-1 (คือ O-1 และ O-2) หมายความว่า หมายเลขทั้งหมดหลังจาก O-1 จะสูงมากกว่าระดับของสหรัฐอยู่หนึ่งหมายเลขในระดับของเนโท (เช่น พันตรีคือ OF-3 ในระดับเนโท และ O-4 ในระดับของสหรัฐ)
เครื่องหมายยศของสมาชิกกองทัพ.
กองทัพบก
กองทัพเรือ
กองทัพอากาศ
เขตเทคนิค

เขตเทคนิค  ในกีฬาฟุตบอลคือพื้นที่ที่ผู้จัดการ, ผู้ฝึกสอนคนอื่น ๆ และตัวสำรองได้รับอนุญาตให้ครอบครองในระหว่างการแข่ง
เขตเทคนิคประกอบด้วยซุ้มม้านั่งสำรอง, ที่นั่งสำหรับนักกีฬาตัวสำรอง และโซนที่มีเครื่องหมายติดกับสนาม
ประวัติ.
สนามฟุตบอลแห่งแรกที่มีซุ้มม้านั่งสำรองคือสนามกีฬาพิตโตดรี อันเป็นสนามเหย้าของสโมสรฟุตบอลแอเบอร์ดีน ที่ซึ่งซุ้มม้านั่งสำรองได้รับการแนะนำโดยผู้ฝึกสอนชื่อโดนัลด์ โคลแมน ในช่วงคริสต์ทศวรรษ 1920 ซึ่งเขาต้องการสถานที่สำหรับจดบันทึกและสังเกตผู้เล่นของเขา (โดยเฉพาะเท้าของพวกเขา จึงเป็นเหตุผลที่ทำให้ต่ำกว่าระดับสนามบางส่วน) โดยไม่ต้องเสียสละที่พักที่อัฒจันทร์เตรียมไว้ให้
ส่วนพื้นที่ที่กำหนดไว้ของเขตเทคนิคได้รับการบัญญัติในส่วนหมายเหตุของกติกาฟุตบอลใน ค.ศ. 1993
การดำเนินการ.
เขตเทคนิคจะถูกทำเครื่องหมายด้วยเส้นสีขาว ซึ่งมีขนาดแตกต่างกันออกไป แต่จะต้อง "1 เมตร (1 หลา) ในแต่ละด้านของพื้นที่ที่นั่งที่กำหนด และขยายไปข้างหน้าเป็นระยะทาง 1 เมตร (1 หลา) จากเส้นข้าง" ตามกติกาฟุตบอล
ผู้จัดการทีมจะต้องไม่ข้ามเส้นดังกล่าวระหว่างการแข่ง ซึ่งเป็นการจำกัดไม่ให้พวกเขาเข้าใกล้สนาม โดยใน ค.ศ. 1999 ทางสหพันธ์ฟุตบอลนานาชาติได้แต่งตั้งผู้ตัดสินที่ 4 ให้ดูแลการบังคับใช้กฎนี้ แม้ว่าบรรดาตัวสำรองอาจวอร์มอัปอยู่ข้างสนามก็ตาม
กูเกิล แฮงเอาตส์

กูเกิล แฮงเอาตส์  เป็นบริการระบบส่งข้อความทันทีข้ามแพลตฟอร์มที่พัฒนาโดยกูเกิล เดิมเคยเป็นคุณสมบัติของกูเกิล+ ก่อนที่จะกลายเป็นผลิตภัณฑ์ต่างหากใน ค.ศ. 2013 เมื่อกูเกิลรวมคุณลักษณะจากกูเกิล+ เมสเซนเจอร์ และกูเกิล ทอล์ก เข้ากับแฮงเอาตส์ด้วย จากนั้นทางกูเกิลจึงเริ่มรวมคุณลักษณะของกูเกิล วอยซ์ ผลิตภัณฑ์วอยซ์โอเวอร์ไอพี เข้าในแฮงเอาตส์
ใน ค.ศ. 2017 ทางกูเกิลเริ่มพัฒนาผลิตภัณฑ์การสื่อสารระดับองค์กรสองผลิตภัณฑ์ต่างหาก คือ กูเกิล มีต และกูเกิล แชต ในฐานะส่วนหนึ่งของชุดออฟฟิศกูเกิล เวิร์กสเปซ กูเกิลเริ่มถ่ายโอนผู้ใช้เวิร์กสเปซจากแฮงเอาตส์ไปยังมีตและแชตในเดือนมิถุนายน ค.ศ. 2020 ภายหลังจึงถ่ายโอนผู้ใช้จีเมลในช่วง ค.ศ. 2021 และแฮงเอาตส์ยกเลิกให้บริการในวันที่ 1 พฤศจิกายน ค.ศ. 2022
กาแฟเย็น

กาแฟเย็น  คือเครื่องดื่มกาแฟชนิดหนึ่งที่เสิร์ฟแบบเย็น อาจได้จากการชงกาแฟตามปกติ (เช่น ใช้เครื่องชงกดแบบฝรั่งเศส ฯลฯ) แล้วเทใส่น้ำแข็งหรือผสมนมแช่เย็น หรือได้จากการชงเย็นโดยตรง ในการชงร้อนอาจเติมสารให้ความหวานหรือสารแต่งกลิ่นรสก่อนทำให้เย็นลงเพื่อช่วยให้สารเหล่านั้นละลายได้เร็วขึ้น หรืออาจเติมความหวานโดยใช้น้ำตาลที่ละลายน้ำไว้ล่วงหน้าก็ได้
กาแฟเย็นมีจำหน่ายทั่วไปในร้านกาแฟส่วนใหญ่ โดยทั่วไปจะชงกาแฟชนิดนี้ด้วยอัตราส่วนความเข้มข้นที่สูงกว่ากาแฟทั่วไป เนื่องจากกาแฟจะเจือจางลงเมื่อน้ำแข็งละลาย ในออสเตรเลีย เป็นศัพท์ทั่วไปที่ใช้เรียกเครื่องดื่มนมแต่งกลิ่นรสกาแฟบรรจุกล่อง
ข้อศอกเคลื่อนจากการดึง

ข้อศอกเคลื่อนจากการดึง , การเคลื่อนของหัวกระดูกเรเดียส (ข้อศอกเด็กถูกดึง หรือ ศอกหญิงเลี้ยงเด็ก  เป็นภาวะที่เส้นเอ็นซึ่งหุ้มล้อมรอบหัวของกระดูกเรดียสหลุดออก บ่อยครั้ง เด็กที่มีภาวะนี้จะประครองแขนของตัวเองชิดตัวพร้อมข้อศอกงอเล็กน้อย และจะไม่ขยับข้อศอกเนื่องจากการขยับจะทำให้เจ็บ ในขณะที่การสัมผัสแขนโดยไม่ได้ขยับข้อไหล่จะไม่ได้ทำให้เจ็บ
ข้อศอกเคลื่อนจากการดึงโดยปกติเกิดจากการถูกดึงแขนอย่างฉับพลันขณะที่ข้อศอกกางออก ซึ่งอาจเกิดได้ขณะยกเด็กขึ้นหรือการจับแขนเด็กแกว่ง กลไกที่ทำให้เกิดการหลุดประกอบด้วยการลื่นของเส้นเอ็นอันนูลาร์ออกจากหัวของกระดูกเรเดียส จากนั้นเส้นเอ็นดังกล่าวจึงเกิดติดค้างอยู่ระหว่างกระดูกเรดียสกับกระดูกฮิวเมอรัส การวินิจฉัยโดยทั่วไปได้จากการอาการ อาจพิจารณาทำเอ็กซ์เรย์ร่วมด้วยเพื่อช่วยวินิจฉัย
การป้องกันทำได้ด้วยการหลีกเลี่ยงต้นเหตุที่อาจก่อให้เกิดข้อศอกเคลื่อนได้ การรักษาใช้การรีดักชั่น โดยการขยับปลายแขนเข้าสู่ท่าฝ่ามือหันลงล่างขณะที่ศอกกางตรง เป็นวิธีที่พบว่ามีประสิทธิผลดีกว่าหากทำผ่ามือหงายออกขึ้นตามด้วยการงอข้อศอก หลังทำรีดักชั่นสำเร็จ เด็กสามารถกลับไปขยับข้อศอกได้ตามปกติภายในไม่กี่นาที ภาวะนี้สามารถพบได้ทั่วไป และมักพบในเด็กอายุระหว่าง 1 ถึง 4 ขวบ และมีรายงงานว่าสามารถพบได้ถึง 7 ขวบ